– Elədir. Bir dəfə də, yadımdadır, məktəbin aşağı siniflərində oxuduğum vaxtlar idi. Ailəliklə hamımız atamı Moskvaya yola salırdıq. Qatarın yola düşməsinə az vaxt qalırdı. Kupedə oturub, söhbət edirdik. Elan olundu ki, “ötürənlərdən xahiş olunur qatarı tərk etsilər. 5 dəqiqdən sonra qatar yola düşəcək”. Kürçaylı qalxdı ki, bəs yavaş-yavaş gedin, məndən nigaran qalmayın. Elə o an qəfil soruşdum ki, ata, bəs birdən kimsə yaddan çıxıb qalsa, onda nə olar?